Tieliikenteen tietojärjestelmää koskevien säännösten uudistamista selvittävä työryhmä (LTJ/ATJ)

Asettaminen	
	Liikenne- ja viestintäministeriö on tänään asettanut työryhmän valmistelemaan tieliikenteen tietojärjestelmää koskevan lain uudistamista.	

Toimikausi	
	17.5.2001 - 30.11.2001  	

Tausta	
	Liikenne- ja viestintäministeriön hallinnonalan virastossa Ajoneuvohallintokeskuksessa on käynnissä palvelujen kokonaisuudistushanke niin sanottu PALKO-hanke, jonka tavoitteena on Ajoneuvohallintokeskuksen palveluprosessien uudistaminen siten, että asiakkaiden ja muiden sidosryhmien muuttuvat palvelutarpeet kyetään ottamaan tulevaisuudessa huomioon nykyistä paremmin. Osana PALKO-hanketta uudistetaan myös nykyinen tieliikenteen tietojärjestelmä. Tarkoituksena on, että uusi, nykyistä monipuolisempi, joustavampi ja kustannuksiltaan edullisempi tietojärjestelmä otetaan vaiheittain käyttöön vuoden 2003 alusta.

Tieliikenteen tietojärjestelmästä säädetään tieliikenteen tietojärjestelmästä annetussa laissa (819/1989). PALKO-hanke kokonaisuudessaan asettaa uudelle tietojärjestelmälle erilaisten teknisten tavoitteiden lisäksi uusia sisällöllisiä vaatimuksia. Tietojärjestelmään on talletettava tietoja kokonaan uusista asiakokonaisuuksista. Lisäksi on tarvetta selventää jo rekisterissä olevaa tietosisältöä sekä tarkentaa esimerkiksi tietojen tallettamista, käyttämistä ja luovuttamista koskevia säännöksiä. Tietojärjestelmän tietosisältö käyttötapoineen on määriteltävä laissa. Odotettavissa olevien muutosten laajuuden vuoksi tietojärjestelmästä annettua lakia on muutettava ja saattaa olla perusteltua valmistella kokonaan uusi laki.	

Tavoitteet	
	Uudistuksen tavoitteena on valmistella ehdotus tieliikenteen tietojärjestelmää koskevaksi lainsäädännöksi, jonka mukaan tietojärjestelmän käyttäjien tarpeet otetaan nykyistä paremmin huomioon.	

Tehtävä	
	Työryhmän tehtävänä on valmistella säädösehdotukset tieliikenteen tietojärjestelmää koskevan lain uudistamiseksi. Ehdotukset tulee laatia hallituksen esityksen muodossa ottamalla muun ohessa huomioon:
- tieliikenteen tietojärjestelmän käyttäjien tarpeet
- Ajoneuvohallintokeskuksen PALKO-hanke
- perustuslain henkilötietojen suojaa ja asiakirjojen julkisuutta koskevat velvoitteet sekä muiden näitä asioita koskevien säännösten periaatteet
- Euroopan yhteisön tietosuojaa koskevat säännökset
- muut Euroopan yhteisön säännökset
- lakia alemmanasteisten säännösten muutosten tarve.	

Organisointi	
		Puheenjohtaja Reino Lampinen, apulaisosastopäällikkö, liikenne- ja viestintäministeriö 	
		Jäsenet:	
		Ulla Kuosmanen, varatuomari, Autoalan Keskusliitto ry 	
		Maija Audejev, hallitussihteeri, liikenne- ja viestintäministeriö 	
		Ilkka Turunen, yksikönjohtaja, väestörekisterikeskus 	
		Janne Kerkelä, lainsäädäntöneuvos, sisäasiainministeriö, poliisiosasto 	
		Riitta-Liisa Linnakko, toimialajohtaja, Ajoneuvohallintokeskus 	
		Heikki Kuitunen, vanhempi hallitussihteeri, valtiovarainministeriö 	
		Pekka Puputti, oikeustieteen kandidaatti, Autotuojat ry 	
		Minna Mahlamäki, lakimies, Suomen Autokatsastus Oy 	
		Lauri Vuorivirta, ylitarkastaja, tietosuojavaltuutetun toimisto 	
		Matti Luopa, yksikönpäällikkö, Ajoneuvohallintokeskus 	
		Ulla Niku-Koskinen, varatuomari, Liikennevakuutuskeskus 	
		Sihteeri Rami Metsäpelto, ylitarkastaja, liikenne- ja viestintäministeriö 	
		Sihteeri Reijo Jälkö, lakimies, Ajoneuvohallintokeskus 	
		
	Työryhmän tulee työnsä aikana kuulla asiantuntijoina oikeusministeriön, Yksityisten Katsastustoimipaikkojen Liitto ry:n ja Autoliitto ry:n edustajia. Lisäksi työryhmän on tarvittavassa laajuudessa kuultava myös muita alan asiantuntijoita ja sidosryhmiä.	

Kustannukset ja rahoitus	
	Työryhmän tulee työskennellä virka-aikana ilman eri korvausta.	

	Liikenne- ja viestintäministeri	Olli-Pekka Heinonen	

	Hallitusneuvos	Jarmo Hirsto	

LIITTEET	

JAKELU	
	Työryhmän puheenjohtaja
Jäsenet
Sihteerit	

TIEDOKSI	
	Oikeusministeriö
Sisäasiainministeriö
Valtiovarainministeriö
Ajoneuvohallintokeskus
Tietosuojavaltuutettu
Verohallitus
Liikennevakuutuskeskus
Väestörekisterikeskus
Autoliitto ry
Yksityisten Katsastustoimipaikkojen Liitto ry
Suomen Autokatsastus Oy
Autoalan Keskusliitto ry
Autotuojat ry
Suoramarkkinointiliitto ry
Suomen Autokoululiitto ry